2018 ایشیائی کھیڈاں

2018 ایشیائی کھیڈاں جاں 18ویں ایشیائی کھیڈاں ()، جسنوں کہ XVIII ایشیاڈ وی کیہا جاندا اے، ایشیائی کھیڈاں دا 18واں حصہ ہن۔ ایہہ کھیڈاں اس وار انڈونیشیا وچّ ہو رہیاں ہن اتے 18 اگست – 2 ستمبر، 2018 تکّ ہونگیاں۔ ایہناں کھیڈاں وچّ 40 پرکار دیاں کھیڈاں نوں شامل کیتا گیا اے۔جکارتا وچّ ایہہ کھیڈاں دوسری وار ہون جا رہیاں ہن، اس توں پہلاں 1962 وچّ ایشیائی کھیڈاں اتھے ہوئیاں سن۔ اجیہا ایشیائی کھیڈاں دے اتہاس وچّ پہلی وار ہو رہا اے کہ دو شہراں وچّ، جکارتا اتے پالیمبینگ وچّ ایہہ کھیڈاں ہونگیاں۔

 میزبانی 

 ہنوئی دی چون ردّ ہونا 
2018 ایشیائی کھیڈاں کتھے ہونیاں چاہیدیاں ہن، اس لئی چوناں کروائیاں گئیاں۔ چوناں کرواؤن توں بعد سرابیا اتے دبئی دے مقابلے زیادہ مت 'ہنوئی' نوں ملے۔ اس تحت ہنوئی نے سرابیا دیاں 14 ووٹاں مقابلے 29 ووٹ حاصل کیتے اتے 8 نومبر 2012 نوں ہنوئی نوں میزبان اعلان کر دتا گیا۔
مارچ 2014 وچّ اک مسودا پیش کیتا گیا اتے کیہا گیا کہ ایہناں کھیڈاں اپر $300 ملیان دا خرچ آویگا مگر میزبان دیس مطابق ایہہ خرچ $150 ملیان رکھن نوں کیہا گیا۔ اس لڑی تحت کجھ سٹیڈیم بنائے گئے

17 اپریل 2014 نوں ویتنامی وزیراعظم نگیین تان دنگ نے 2018 ایشیائی کھیڈاں دی میزبانی نا کرن دا فیصلہ اعلان کر دتا۔ اونھاں نے واضع کیتا کہ اجیہا دیس دی معاشی حالت نوں دھیان وچّ رکھکے کیتا گیا اے اتے دسیا کہ اونھا لئی کھیڈاں دی جگہ اتے ہور کماں دا پربندھ کرنا اوکھا اے۔ ایہہ وی کیہا گیا کہ ویتنام دے لوک اس فیصلے نال خوش ہن۔اجیہا کرن اُتے ویتنام نوں کوئی جرمانہ نہیں کیتا گیا۔

 جکارتا اتے پالیمبینگ دا چنیا جانا 
ہنوئی ولوں میزبانی توں منع کرن توں بعد کمیٹی ولوں پرستاو پیش کیتا گیا کہ انڈونیشیا، چین اتے متحدہ عرب امارات وچوں کسے اک دی چون کیتی جا سکدی اے۔ پچھلیاں چوناں وچّ سرابیا وی شامل سی، اس لئی انڈونیشیا بارے وچار وٹاندرا کیتا گیا، اتے اجیہا ہی کیتا گیا۔فلیپینز اتے بھارت ولوں وی میزبانی لئی خواہش ظاہر کیتی گئی سی۔ زیادہ دیر ہون کرکے بھارت میزبانی لئی اپنا دعوہ پیش نہیں کر سکیا۔

5 مئی 2014 نوں کمیٹی ولوں انڈونیشیا دے وکھ-وکھ شہراں دے دورے کیتے گئے جویں کہ جکارتا، سرابیا، بانڈنگ، اتے پالیمبینگ۔ سرابیا نے 2021 یوتھ ایشیائی کھیڈاں دی تیاری شروع کر دتی سی اتے خاص دھیان 2021 ولّ دین لئی کہہ دتا۔25 جولائی 2014 نوں کویت وچّ ہوئی میٹنگ دوران جکارتا دا نانم اعلان دتا گیا اتے جکارتا ولوں پالیمبینگ نوں معاون شہر وجوں اعلان دتا گیا۔ ایہناں شہراں دی چون اس لئی کیتی گئی کیوں کہ اتھے سہولتاں اتے پربندھ ہور دوسریاں شہراں مقابلے بہتر اے۔20 ستمبر 2014 نوں انڈونیشیائی اولمپک کمیٹی دے پردھان رتا سبووو اتے گورنر ولوں ہستاخر کر کے انڈونیشیا نوں 2018 ایشیائی کھیڈاں دی میزبانی سونپ دتی گئی۔ پھر بعد وچّ 2014 ایشیائی کھیڈاں جو کہ انچیون وچّ ہوئیاں سن، دی سماپتی موقعے سنکیتک طور تے وی انڈونیشیا نوں اگلیاں کھیڈاں لئی اعلان دتا گیا۔

 لوگو 
2018 ایشیائی کھیڈاں دا لوگو 9 ستمبر 2015 نوں قومی کھیڈ دن موقعے پیش کیتا گیا سی۔ اس لوگو وچّ پیراڈئیز پنچھی نوں وکھایا گیا اے، جو کہ انڈونیشیا وچّ پایا جاندا اے۔ اسدا مطلب اے اس دیس دی کھیڈاں دے میان دوچّ ترقی پکھوں اچی آس۔

 خرچ 
سرکار ولوں ایہناں کھیڈاں لئی 3 ٹرلین انڈونیشیائی روپیا دا بجٹ مختص کیتا گیا اے۔
 حوالے 

 باہری کڑیاں 
 او سی اے ویبسائیٹ 

گٹھ:ایشیائی کھیڈاں